CELEX: 32011D0880
Language: fi
Date: 2011-12-21 00:00:00
Title: 2011/880/EU: Komission täytäntöönpanopäätös, annettu 21 päivänä joulukuuta 2011 , Egyptistä tuotuihin sarviapilan siemeniin ja tiettyihin siemeniin ja papuihin sovellettavista kiireellisistä toimenpiteistä annetun täytäntöönpanopäätöksen 2011/402/EU liitteen I muuttamisesta (tiedoksiannettu numerolla K(2011) 9524)  ETA:n kannalta merkityksellinen teksti

23.12.2011   
            
            
               FI
            
            
               Euroopan unionin virallinen lehti
            
            
               L 343/117
            
         KOMISSION TÄYTÄNTÖÖNPANOPÄÄTÖS,
   annettu 21 päivänä joulukuuta 2011,
   Egyptistä tuotuihin sarviapilan siemeniin ja tiettyihin siemeniin ja papuihin sovellettavista kiireellisistä toimenpiteistä annetun täytäntöönpanopäätöksen 2011/402/EU liitteen I muuttamisesta
   (tiedoksiannettu numerolla K(2011) 9524)
   (ETA:n kannalta merkityksellinen teksti)
   (2011/880/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 53 artiklan 1 kohdan b alakohdan i ja iii alakohdan,
   sekä katsoo seuraavaa:
   
               (1)
            
            
               Asetuksessa (EY) N:o 178/2002 vahvistetaan yleiset periaatteet, jotka koskevat yleisesti elintarvikkeita ja rehuja ja varsinkin elintarvikkeiden ja rehujen turvallisuutta unionin ja jäsenvaltioiden tasolla. Siinä säädetään kiireellisistä komission toimenpiteistä, kun on ilmeistä, että kolmannesta maasta tuodusta elintarvikkeesta tai rehusta aiheutuu todennäköisesti vakava riski ihmisten terveydelle, eläinten terveydelle tai ympäristölle eikä tällaista riskiä voida tyydyttävällä tavalla hallita kyseisen jäsenvaltion tai kyseisten jäsenvaltioiden toteuttamilla toimenpiteillä.
            
         
               (2)
            
            
               Elintarvikehygieniasta 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 852/2004 (2) säädetään elintarvikealan toimijoita koskevista, elintarvikehygieniaan liittyvistä yleisistä säännöistä. Niihin sisältyy hygieniavaatimuksia, joilla varmistetaan, että tuontielintarvikkeet ovat hygieniavaatimuksiltaan vähintään samoja tai ovat vastaavia kuin unionissa tuotetut elintarvikkeet.
            
         
               (3)
            
            
               Tiettyjen Egyptistä tuotujen sarviapilan siemenien on havaittu toimineen unionissa Shiga-toksiinia tuottavan Escherichia coli -bakteerin (STEC) serotyypin O104:H4 taudinpurkausten aiheuttajana. Taudinpurkauksen aiheuttajaksi on todettu Egyptistä peräisin olleet sarviapilan siemenet, joita on käytetty ravinnoksi ituina.
            
         
               (4)
            
            
               Komission täytäntöönpanopäätöksellä 2011/402/EU (3) otettiin tämän vuoksi käyttöön kielto luovuttaa vapaaseen liikkeeseen unionissa tiettyjä Egyptistä tuotuja siemeniä ja papuja, jotka kuuluvat kyseisen päätöksen liitteessä esitettyjen CN-koodien luetteloon. Kielto päättyy 31 päivänä maaliskuuta 2012.
            
         
               (5)
            
            
               Idättämiseen ei kuitenkaan käytetä halkaistuja kuivattuja palkoviljoja, murskattuja soijapapuja tai murskattuja öljysiemeniä ja -hedelmiä. Egyptistä tuotavia halkaistuja kuivattuja palkoviljoja, murskattuja soijapapuja tai murskattuja öljysiemeniä ja -hedelmiä ei pitäisi enää pitää elintarvikeriskinä, ja niille pitäisi antaa uudelleen tuontilupa unioniin.
            
         
               (6)
            
            
               Tämän vuoksi täytäntöönpanopäätöksen 2011/402/EU kiireellisiä toimenpiteitä olisi tarkasteltava uudelleen näiden uusien tietojen perusteella.
            
         
               (7)
            
            
               Täytäntöönpanopäätöksen 2011/402/EU liitettä olisi sen vuoksi muutettava.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan täytäntöönpanopäätöksen 2011/402/EU liite tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 21 päivänä joulukuuta 2011.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 31, 1.2.2002, s. 1.
   
      (2)  EUVL L 139, 30.4.2004, s. 1.
   
      (3)  EUVL L 179, 7.7.2011, s. 10.
   
      LIITE
      
         
            ”LIITE
            
               Egyptistä tulevat siemenet ja pavut, joiden luovutus vapaaseen liikkeeseen unionissa on kielletty 31 päivään maaliskuuta 2012 saakka
            
            
                        CN-koodi (1)
                        
                     
                     
                        Kuvaus
                     
                  
                        ex 0704 90 90
                     
                     
                        Sinappikaalin idut
                     
                  
                        ex 0706 90 90
                     
                     
                        Punajuuren idut, retiisin ja retikan idut
                     
                  
                        ex 0708
                     
                     
                        Palkokasvien idut, tuoreet tai jäähdytetyt
                     
                  
                        ex 0709 90 90
                        ex 0709 99 90 (2)
                        
                     
                     
                        Soijapapujen idut
                     
                  
                        ex 0713
                     
                     
                        Kuivattu, silvitty palkovilja, myös kalvoton, ei murskattu
                     
                  
                        0910 99 10
                     
                     
                        Sarviapilan siemenet
                     
                  
                        ex 1201 00
                        ex 1201 (2)
                        
                     
                     
                        Soijapavut, ei murskatut
                     
                  
                        1207 50
                     
                     
                        Sinapinsiemenet
                     
                  
                        ex 1207 99 97
                        ex 1207 99 96 (2)
                        
                     
                     
                        Muut öljysiemenet ja -hedelmät, ei murskatut
                     
                  
                        1209 10 00
                     
                     
                        Sokerijuurikkaan siemenet
                     
                  
                        1209 21 00
                     
                     
                        Sini- eli rehumailasen (alfalfa) siemenet
                     
                  
                        1209 91
                     
                     
                        Kasvisten siemenet
                     
                  
                        ex 1214 90 90
                     
                     
                        Sini- eli rehumailasen (alfalfa) idut
                     
                  
      
      
         (1)  Tässä päätöksessä mainituilla CN-koodeilla tarkoitetaan tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (EYVL L 256, 7.9.1987, s. 1.) liitteessä I olevassa toisessa osassa täsmennettyjä koodeja.
      
         (2)  CN-koodi 1.1.2012 lähtien.”